 Hayo yameelezwa na katibu wa kamati ya maandalizi kutoka Chama cha Soka Zanzibar (ZFA -Taifa), Hashim Salum alipozungumza na mwandishi wa habari hizi ofisini kwake Amani mjini hapa jana.Alisema waamuzi hao watakaotumika ni wale ambao wamekuwa wakichezesha ligi zao.“Waamuzi 16, na makamisaa wanne ndio watakaochezesha mashindano yetu na hawa ni wale ambao tunawatumia katika ligi zetu,” alisema.Alisema kamati yao imejipanga kuhakikisha michuano hiyo inachezwa pasipo na malalamiko kwa waamuzi.Michuano hiyo inashirikisha timu nane na itakuwa ikichezwa wakati wa saa 10 na saa 2:00 usiku.Timu zinazoshiriki michuano hiyo ni Yanga, Simba, Azam, Mtibwa Sugar kwa Tanzania bara, URA ya Uganda na wenyeji ni Mafunzo, JKU na Jamhuri.